runetrust/blame-folketinget-dk huggingface dataset:
Kim Nøhr Skibsted (S), 1998-01-14:
Derfor skal det kommende lovarbejde ikke kun fokusere på det formelle demokrati, men meget på det reelle demokrati, så der rent faktisk kommer beslutningskompetence ind i de formelle rammer, og at vi herfra sender et signal ud til de enkelte institutioners ledelse og ikke mindst til elever og studerende om, at der følger ansvar med indflydelse.
Lars Barfoed (KF), 2015-02-03:
Den viser det, vi jo er enige om, nemlig at Danmark er et land, der fører en aktiv udenrigspolitik, at vi aktivt varetager danske interesser ude omkring i verden, og at vi derfor også har mange danskere – soldater, politifolk, nødhjælpsarbejdere og andre – som dygtigt understøtter dansk udenrigspolitik og hjælper i rigtig mange brændpunkter rundtomkring i verden, og tak for det.
Hans Andersen (V), 2021-02-23:
Titusindvis af danskere er blevet arbejdsløse, titusindvis af selvstændige står på randen af konkurs, så vi håber på, at de sidste 2 ugers feriepenge kan blive udbetalt, kombineret med at vi skal have genåbnet Danmark så hurtigt som overhovedet muligt på en sundhedsmæssigt forsvarlig måde, og at det både kan være med til at holde hånden under vores selvstændige, men også skabe de tusindvis af job, vi har brug for, for at vi igen kan se fremad.
Bent Bøgsted (DF), 2004-11-23:
Jeg er ikke helt klar over, hvad hr. Mogens Nørgård Pedersen har fat i med børnenes arbejdsmiljø i daginstitutioner og børnehaver, men jeg kan forsikre hr. Mogens Nørgård Pedersen for, at min mening er, at der er mange børnehaver, der er blevet for store, at de ikke kan overskue, hvad der sker i børnehaven, fordi der er for mange børn i den.
Helle Sjelle (KF), 2002-02-28:
Derfor er vi også meget glade for, at der i 100-dages-programmet for regeringen står indskrevet, at der skal indledes forhandlinger om en forbedring af kvaliteten i folkeskolen, og at de faglige krav skal styrkes inden for grundlæggende fag såsom dansk, matematik, historie og fremmedsprog, bl.a. gennem udarbejdelsen af mere bindende læseplaner.
Astrid Krag (S), 2013-10-31:
Direktivet sætter altså patienterne og deres rettigheder i centrum, og når vi nu også kommer med og får gennemført direktivet, ja, så bliver der også klarhed over, hvilke rettigheder danske patienter har til at søge behandling i udlandet med refusion fra det danske sundhedsvæsen. Der har jo hele tiden været sådan nogle rettigheder for patienterne, men nu bliver de udvidet, og nu bliver de gjort tydeligere.
Jeppe Mikkelsen (RV), 2011-12-20:
Jeg giver ordføreren ret i, at der nok skal være enkelte derude – der er f.eks. også en Bjørn Lomborg på klimaområdet – der støtter det, men jeg vil stadig væk holde fast ved spørgerens egen pointe i, at der måske er 95 pct., der er enige, og så er der 5 pct., der er uenige.
Rasmus Prehn (S), 2006-09-07:
Finansministeren siger selv, at der er et gennemsnit på 2 pct. O.k., vi er ikke enige i det tal, men lad os antage, at det var 2 pct. Er situationen ikke den, at lønudviklingen er på fra 2,6 pct. til 3 pct., og at det vil sige, at man altså kan ansætte færre offentligt ansatte for de penge, der kommer ud?
Peter Kofod Poulsen (DF), 2017-05-24:
Med beslutningsforslaget, vi behandler nu, vil Socialdemokratiet, SF og Enhedslisten foretage en ændring i byggereglementet, der pålægger producenterne, at deres vinduer og døre i forbindelse med nybyggeri og større renoveringer skal kunne modstå en indbrudstyv i 3 minutter.
Aage Frandsen (SF), 2000-04-26:
Vi har også syntes, at sammensætningen af udvalget var fornuftig, og det gør jo så, at når et enigt udvalg kommer med en indstilling, er det meget svært at sige, at vi synes altså stadig væk, at den tilgang, vi i sin tid havde til det, er den rigtige, når nu de mennesker, som helt klart har mere forstand på de her ting end jeg i hvert fald og nok også de fleste ordfører har, pegede på en anden løsning.
Yvonne Herløv Andersen (CD), 1998-11-18:
Jeg vil bare spørge, når nu Århus så skal i gang med den samme type behandling, som har givet anledning til spørgsmålene her i dag - den behandling, der har fundet sted på Karolinska - skal der så etableres et forsøg på Århus, sådan et randomiseret forsøg, hvor man i den sidste ende finder ud af, om det er en behandling, man vil påtage sig? Eller er det ikke sådan, at når Århus siger, at den kan de umiddelbart gå i gang med, så er det, fordi der ikke har været tale om et eksperiment med den stereotaktiske behandling, der er i gang på Karolinska Sjukhuset?
Anders Fogh Rasmussen (V), 2001-12-06:
Jeg kan sige til fru Line Barfod: Jeg har aldrig nogen sinde i mit liv og heller ikke som aktiv politiker talt nedsættende om nogen som helst fremmed, udlænding, indvandrer, flygtning, aldrig, for vi, der har et liberalt udgangspunkt, har det sådan, at vi respekterer mennesker som mennesker.
Simon Emil Ammitzbøll (LA), 2015-05-22:
I Liberal Alliance ønsker vi, at der er færre, vi skal hjælpe med at få direkte asyl i Danmark – det skal være de egentligt forfulgte, der ikke kan hjælpes i nærområderne – men vi skal hjælpe mange, mange flere i konflikternes nærområde med gode, ordentlige danskfinansierede flygtningecentre, hvor det er muligt at have en tilværelse, indtil man forhåbentlig kan vende tilbage til det land, man kom fra, når situationen er blevet bedre.
Per Clausen (EL), 2013-03-14:
Jeg tror nok – selv om det selvfølgelig kunne være fristende at få det her forslag til afstemning her i foråret, få det stemt ned og få en medalje et eller andet sted for sin heroiske indsats – at jeg hellere vil bruge den metode, at jeg forsøger i udvalgsarbejdet at lægge et mildt, men konsekvent pres både på ministeren og de andre partier for at sikre, at vi holder et rimeligt tempo i processen, og at vi i øvrigt overvejer endnu en gang seriøst, om der findes nogen som helst muligheder for at have en praksis, der måske er lidt anderledes end den, man har i dag.
Hans Christian Schmidt (V), 2013-02-28:
Selv om jeg bedre kan lide den tone, som ministeren gik op med nu, så synes jeg stadig væk ikke, det er i orden, og jeg vil bare sige til ministeren, at jeg godt kan høre, at ministeren har et stykke papir med op, så man kan stå og læse op, hvad man har lagt frem i en vækstplan.
Eyvind Vesselbo (V), 2014-04-02:
Nu er det jo ikke tilfældigt, at spørgsmålene ligner hinanden meget, for vi var jo klar over, at ministeren gør, som ministeren plejer at gøre, nemlig at man ikke svarer første gang eller man svarer udenom på de spørgsmål, der bliver stillet, og når der i forbindelse med et spørgsmål er begrænset spørgetid, er det jo også klart, at vi så kan udvide diskussionen til at klare et spørgsmål mere, som – det er ganske rigtigt – ligner det første, men det er jo altså på grund, af at ministeren hele tiden svarer udenom og ikke kommer med noget konkret.
Rasmus Lund-Nielsen (M), 2024-12-13:
Det skal siges, at jeg vel at mærke ikke er imod modulpasning; jeg er bare imod, at vi tvinger det igennem overalt og i hvert fald ikke tager højde for de konsekvenser, der kan være af negativ karakter, herunder en tilskyndelse til at gå på deltid, men jo først og fremmest, at det, som ministeriet har påpeget, vil føre til øgede administrationsomkostninger.
Line Barfod (EL), 2010-02-04:
Når de så er kommet fuldstændig ned, virkelig har slået sig rigtig, rigtig hårdt og i flere år har kæmpet og kæmpet, ja, så har de brugt alt, hvad de overhovedet havde af ressourcer, og så risikerer en del af dem at ende med at skulle på førtidspension resten af livet.
Marie Krarup (DF), 2020-06-11:
Hvis man virkelig mener, at muslimsk bønnekald ikke hører til i Danmark, men altså først vil reagere, når der er flere tilfælde – og det kan jeg desværre garantere for at der kommer – så vil jeg spørge, om ordføreren ikke mener, at det ville være rettidig omhu med det samme at nedsætte en gruppe af embedsfolk, der kan forberede et lovforslag, som kan imødegå muslimsk bønnekald og sige i offentligheden til de folk, der bor i Danmark, både dem, der ønsker, at der ikke skal være muslimsk bønnekald, men også dem, som måske egentlig godt vil have det, at det aldrig kommer til at ske i Danmark.
Henrik Sass Larsen (S), 2002-05-29:
Når han f.eks. beder hr. Villy Søvndal og andre om ikke at konkludere på hans vegne, skulle jeg bede statsministeren om at være så venlig heller ikke at konkludere på vores vegne, i og med at det rent faktisk ikke er vores konklusion, statsministeren har stået og refereret.
Søren Søndergaard (EL), 2004-12-14:
Og da hr. Peter Skaarup har mulighed for at gå herop igen, vil jeg godt bede hr. Peter Skaarup om heroppefra at bekræfte, at det er fuldstændig korrekt, at selv efter på torsdag, hvis svaret bliver et ja på torsdag, er Tyrkiet ikke medlem af EU, og at før Tyrkiet bliver medlem af EU, skal det godkendes i hvert enkelt medlemsland.
Kim Behnke (FRI), 1999-12-15:
Der er 387 mio. kr. i kompensation til kommunerne; der er 50 mio. kr. som ny udgift til nogle særlige klubtilbud; der er 2,35 mia. kr. til aktiveringsområdet - vel og mærke et område, hvor der i forvejen er afsat ca. 10 mia. kr. - så skal der bruges 50 mio. kr. på nye forsøg i folkeskolen; minsandten om der ikke også skal bruges 20 mio. på mere økologisk forskning, og så har jeg valgt at tage de 50 mio. kr. med, som regeringen efter vores mening helt forkert vælger at afsætte til Amanda-projektet.
Anne Baastrup (SF), 2003-04-03:
At de er hamrende gode til at finde ud af, hvad det er for en kommune, der er ansvarlig, hvordan man får sat gang i en revalidering, hvordan man får givet offeret den dér fornødne omskoling, således at vedkommende kan komme videre, hvordan man får en ny bolig, for offeret kan ikke fungere i sin den gamle bolig, fordi vedkommende skal ud af det gamle miljø.
Tina Nedergaard (V), 2006-03-03:
Det er lidt pudsigt, at jeg som ordfører for Venstre i dag skal opleve, at det er en problemstilling, at vi ikke er fuldstændig klar i mælet og siger nøjagtig, hvad det er, vi ønsker, da vi faktisk ofte er blevet kritiseret for ikke at have en åben og god proces.
Per Ørum Jørgensen (KF), 2008-01-29:
Men fru Anne Grete Holmsgaard er jo også udmærket klar over, at med den plan, der er lagt frem, og som forligspartierne på energiområdet forhandler i øjeblikket, er der en masse virkemidler, som vil præge udviklingen i den rigtige retning, og det ligger også helt fast, at vi når vores Kyotomålsætning om 21 pct.s reduktion inden 2012.
Frederik Bloch Münster (KF), 2025-01-15:
Hvis jeg skulle tage de, lad os sige 4 eller 5 mia. kr., som det her ville koste, og bruge dem et andet sted, som vi ville synes var godt og grønt, ville jeg f.eks. bruge dem til at nedsætte elafgiften så meget som overhovedet muligt.
Trine Bramsen (S), 2016-10-28:
Det er jo netop det, vi har set eksempler på i den dokumentar, der var fra Grimhøj, hvor der foregik religiøs oplæring, og hvor der blev opfordret til nogle af de her ting, som vi altså ikke længere ønsker skal være lovligt, og der så vi jo, at det ikke var muligt at stille de her religiøse forkyndere til ansvar for deres ytringer.
Kristian Thulesen Dahl (DF), 2006-09-07:
De fleste gange, jeg bliver bedt om at forholde mig til et eller andet, der foregår i en kommune, er det faktisk på baggrund af, at kommunens egne folk har smidt aben for det, der sker i en eller anden kommune, over til Folketinget og sagt, at det er noget, der skyldes et eller andet fra Folketinget.
Søren Egge Rasmussen (EL), 2023-11-22:
Når jeg så ser på, hvad vi tidligere har modtaget fra Klimarådet – jeg er godt klar over, at det er helt tilbage i 2017 – kaldte de det det oppustede CO 2 -kvotesystem, fordi der jo sådan set var for mange kvoter ude på markedet dengang.
Zenia Stampe (RV), 2020-01-14:
Det handler så også om, når vi kan konstatere, at der rent faktisk er pesticider, der finder vej ned til vores grundvand, hvad vi så gør, og der kan vi jo konstatere, at det her er noget, vi kan gøre, og vi ved, at der siver noget ned, også fra de her private haver og offentlig brug, faktisk fordi det her bliver brugt i meget store koncentrationer, og fordi det bliver brugt på fliser og andre belægninger, der gør, at det lettere trænger ned til grundvandet.
Nicolai Wammen (S), 2024-01-31:
Jeg har som finansminister bedt Det Økonomiske Råd om løbende at følge vores regnemodeller, og de kan komme med input til det, hvis de synes, der er relevante ændringer, der skal foretages, hvorefter det vil være en følg eller forklar-tilgang fra Finansministeriets side.
Lene Espersen (KF), 2009-02-03:
Jeg vil sige til hr. Flemming Bonne, at grunden til, at jeg har brugt forholdsvis meget tid på at diskutere visumreglerne, er, at sådan som jeg ser både forslagene til vedtagelse fra på den ene side regeringen og fra Dansk Folkeparti og Liberal Alliance og på den anden side fra et mindretal af partier, er det, der primært skiller dem, hele spørgsmålet om visumregler.
Nicolai Wammen (S), 2004-09-07:
Vi havde håbet at finde en aktiv politik, som ikke kun i flotte overskrifter, men også i konkret handling tager fat på nutidens problemer og fremtidens udfordringer, og vi troede faktisk, at vi havde noget at have håbet i, for regeringen har sommeren igennem lovet, at den vil satse markant mere på miljø, på forskning, på uddannelse og på vores børn, alt sammen noget, som vi Socialdemokrater syntes lød rigtig fornuftigt, men efter sommerferien kom den barske hverdag og sandhedens time.
Jens Rohde (KD), 2021-06-02:
I dag er det 88 pct. af alle flygtninge og internt fordrevne, der sidder i nærområderne, og hvis alle lande også i nærområderne gjorde ligesom Danmark, altså udliciterede deres opgave til Rwanda, eller ville gøre ligesom Nye Borgerlige, kan fru Pernille Vermund så ikke se, hvilke folkevandringer det ville skabe, og hvilke enorme migrationsbølger det ville skabe rundtom?
Marlene Harpsøe (DF), 2009-04-02:
Kan hr. Tom Behnke fra De Konservative ikke også se en pointe i, at en grænsekontrol – altså, at vi ikke har pivåbne grænser, og at man ikke bare kan fragte alt muligt skidt ind over den danske grænse - rent faktisk kan have samme virkning som en visitationszone?
Kim Behnke (FP), 1999-05-26:
De skridt, der i dag og i den her uge bliver taget på elforsyningsområdet, er bevidste, og de er i den rigtige retning; derfor støtter vi naturligvis fra Fremskridtspartiet. Det indebærer også, at vi støtter de ændringsforslag, der ligger til de forskellige lovforslag.
Kristian Thulesen Dahl (DF), 2011-10-06:
Det er et demokrati, hvor det er fuldstændig ligegyldigt, hvad man siger før et valg, i forhold til hvad man gør efter et valg, og hvad det er for nogle forventninger, man skaber hos borgerne før et valg, for man kan bare efter et valg sige: Vi har et forsigtighedsprincip; vi må jo se, hvornår vi kan indfri løfterne, for der er ikke lige penge til det nu.
Mette Frederiksen (S), 2005-05-10:
Eller jeg bryder mig egentlig ikke om at kalde det pasningstilbud, for det er jo ikke bare et spørgsmål om, at børnene skal passes, det er jo netop et spørgsmål om, at de skal have nogle pædagogiske tilbud, at de skal mærke, at der sker en udvikling, når de er der.
Bjarne Laustsen (S), 2010-04-27:
Jeg synes også, at når man blev ved med at fastholde, at der var en vurdering af, at der skulle være et loft på 12 kalve i en boks, og det så efterfølgende viste sig, at der kunne sættes spørgsmålstegn ved, om det saglige i, at man havde flere kalve i en boks, stod til troende, så faldt argumentationen.
Anne-Marie Meldgaard (S), 1998-11-26:
Det skulle også gerne medføre, at den kvalitet, vi ønsker på hjemmesygeplejerskeområdet, også vil stå lysende klart. Vi mener, at skal der involveres en privat virksomhed i området, vil man skabe endnu et led i den kommunikationskæde, vi kender, og det vil være til fare for sammenhængen i det behandlingssystem, vi alle sammen så gerne vil fremme.
Peter Skaarup (DF), 2003-02-26:
Men hvis det fremover lige pludselig er i Bruxelles og i Paris og i Berlin, man i realiteten afgør den danske udlændingepolitik, ved at man liberaliserer reglerne, sådan at man kan få familiesammenføring allerede efter 2 år, jamen så duer det hele jo ikke, så har man som borger ikke den demokratiske indflydelse, som man forventer, når man afgiver sin stemme.
Kristian Jensen (V), 2002-12-09:
Hvis der ikke er kapacitet i Århus, er det muligt at tage det i Viborg eller omvendt, afhængig af hvordan situationen er på de enkelte steder. Så må hr. Keld Albrechtsen have været i en fuldstændig anden tankeverden, for jeg har på intet tidspunkt fralagt mig ansvaret for, at Venstre har deltaget i elliberaliseringen.
Lisbeth Bech Poulsen (SF), 2011-12-15:
Budgettet skal udformes, så det sikrer opfyldelsen af EU's 2020-mål, som indeholder konkrete målsætninger for beskæftigelse, grøn vækst, reduktion af CO2-udledninger, uddannelse, fattigdomsbekæmpelse og investering i forskning og uddannelse.
Marcus Knuth (V), 2018-05-08:
Jeg har brugt utrolig meget tid på at sætte mig ind i, hvad situationen er med hensyn til undervisning for de få grønlændere i Danmark, som reelt har brug for danskundervisning, og det helt centrale for mig er, at der fortsat – og det er der gennem den forberedende voksenundervisning eller gennem aktivering til danskkursus gennem kommunen – er hundrede procent adgang til gratis sprogundervisning for herboende grønlændere og færinger.
Keld Albrechtsen (EL), 2000-03-15:
Derfor vil jeg godt spørge statsministeren, om det ikke er korrekt, at hvis der indføres, som f.eks. det socialdemokratiske parlamentsmedlem Helle Thorning-Schmidt ønsker det, flertalsafgørelser på det sociale område i EU, så vil det ikke være noget, som efter regeringens opfattelse nødvendiggør en folkeafstemning her i Danmark, så er det ikke suverænitetsafgivelse i juridisk forstand?
Erik Christensen (S), 2016-04-27:
Dansk Folkeparti har fremsat beslutningsforslag B 90, som indebærer, at Folketinget skal opfordre regeringen til snarest muligt og senest ved udgangen af 2016 at fremsætte de nødvendige lovforslag m.v. med henblik på at overdrage den regionale jernbaneinfrastruktur og ansvaret for den regionale jernbanedrift til staten.
Mai Villadsen (EL), 2022-04-05:
I Enhedslisten har vi igennem årtier talt for klimahandling og et bæredygtigt samfund, som er helt uafhængigt af fossil energi, både fordi det netop er det, kloden skriger på, men selvfølgelig også, fordi det er det, der gør os uafhængige af alverdens diktaturer og slyngelstater.
Morten Bødskov (S), 2019-11-13:
For den udvikling, der har været de senere år, synes jeg ikke går i retning af, at der er ret mange i den her branche, som har opfattet det brede politiske signal, der er, og det er også det, som spørgeren spørger til – altså både at det her er moralsk forkasteligt, men jo også at der de facto er lavet aftaler og lovgivning, som vi kommer til at følge op på senere.
Kim Edberg Andersen (DD), 2025-11-06:
Jeg er jo helt glad for, at der kom en radikal til før mig, for jeg blev fuldstændig taget med nærmest bukserne nede, dengang Socialdemokratiets ordfører sagde: Vi føler os sådan fuldstændig jokket på over, at I vil påstå, at Socialdemokraterne vil indføre øget overvågning af danskerne.
Mogens Jensen (S), 2010-02-02:
Tværtimod brugte både spillestederne og musikbranchen og også en lang række af partierne her i Folketinget alle kræfterne på netop at få tilbagevist de besparelser, som regeringen lagde op til over for spillestederne i forbindelse med erhvervsstøtteordningerne, som pludselig skulle beskæres.
Alex Vanopslagh (LA), 2020-01-31:
Nu kommer jeg til at stille et hypotetisk spørgsmål, men det er stadig relevant, for det kan jo sagtens være en situation, vi kommer til at stå i i fremtiden, at vi har en begrænset mængde penge, vi kan bruge i Danmark, og at valget måske står mellem at bruge nogle milliarder kroner på at forsøge at indfri målsætningen i klimaloven og måske reducere det danske CO 2 -udslip med, lad os sige 4-5 mio. t CO 2 eller bruge det tilsvarende beløb på danske energiinvesteringer til at reducere CO 2 -udslippet i udlandet med 200 mio. t CO 2 .
Karsten Hønge (SF), 2017-03-21:
Børnerådet og Dansk Skuespillerforbund anbefaler, at der indføres en bedre beskyttelse af børnene, ja, Børnerådet har endda taget sig tid til eksplicit at anbefale det beslutningsforslag, som SF har udarbejdet, og formanden for Politiforbundet anbefaler, at myndigheden flytter fra politiet til Arbejdstilsynet.
Liselott Blixt (UFG), 2022-05-19:
Men hvis fru Hansen eller fru Madsen sidder derhjemme og har fået kræft og vil se, hvad der er af muligheder for, at de kan få hjælp uden for det offentlige system, fordi man kun vil give dem kemo, som de ikke ønsker, så ved de ikke i dag, hvor de skal gå hen.
Keld Albrechtsen (EL), 2004-01-15:
Det hænger jo ikke sammen, for hvis man netop skal gå ind på hr. Ikasts egen logik med at forhandle så godt som muligt, skal man da ikke begynde med at sælge ud af noget, som man måske med lidt snilde - hr. Ikast kan hjælpe sin minister med det - kan få igennem.
Bendt Bendtsen (KF), 2003-11-05:
Jeg vil gerne sige til hr. Keld Albrechtsen, at de to spørgsmål, der er stillet i dag, vil jeg gerne have lov til at besvare samtidig, fordi de handler om det samme. Jeg går ud fra, at hr. Keld Albrechtsen med ordet henlæggelser mener de henlæggelser, som almene boligafdelinger årligt skal hensætte til vedligeholdelse af afdelingens ejendomme, og som placeres på en vedligeholdelsesplan, der omfatter 10 år.
Zenia Stampe (RV), 2018-05-15:
Og der kan det jo godt være, at løsningen ikke er så netop at stille dem for en dommer, men i stedet sende nogle socialarbejdere eller politi, eller hvad det skal være, ud at hente dem og sørge for, at de så rent faktisk lever op til de vilkår, for når de ikke gør det, så er det ikke af ond vilje, men fordi de simpelt hen overhovedet ikke har styr på deres liv.
Pernille Vermund (NB), 2023-03-28:
Jeg synes, det er et problem, og jeg må også sige, at jeg jo tidligere har diskuteret det her, selv med socialdemokrater, som faktisk lød, som om de var mere villige til enten at gå på kompromis med konventionerne – ikke helt på kompromis, men villige til at gå langt for at passe på Danmark – eller også at tage affære i forhold til at få dem ændret.
Thomas Jensen (S), 2021-11-30:
Vi skal behandle et beslutningsforslag fra Enhedslisten om at sætte Lynetteholm på pause, og inden jeg kommenterer på det konkrete forslag, vil jeg gerne starte med at slå fast, at beslutninger om store anlægsprojekter naturligvis kræver et grundigt og oplyst beslutningsgrundlag, og det er helt grundlæggende.
Michael Aastrup Jensen (V), 2011-05-17:
Derfor har jeg ikke på nogen som helst måde set det her som et angreb på institutionen Europarådet, men derimod som udtryk for, at der er mange, inklusive undertegnede, som mener, at hr. Thomas Hammarberg politiserer lidt rigeligt i den måde, han har fokus på Danmark på.
Mette Bock (LA), 2018-04-10:
Men det vil det jo ikke være, hvis der er blevet tildelt en ydelse, og så kommer man og sige: Vi gav dig den på de her præmisser, men nu har vi desværre ændret beslutning. Den måde, vi bruger de offentlige ressourcer på i dag, er selvfølgelig noget, som med jævne mellemrum står til diskussion, også i forhold til den måde, vi støtter f.eks. kulturinstitutioner og lignende på.
Bjørn Medom Nielsen (S), 2006-02-09:
Det virker, som om man i forbindelse med regeringens oplæg om de lige muligheder for alle børn og unge ud over med hensyn til ord og handling at være i modsætning til sig selv – det prøver vi fra oppositionens side at blive ved med at dokumentere – egentlig også bruger en anden taktik.
Lea Wermelin (S), 2020-05-13:
Og der er der jo udfordringer, og man skal selvfølgelig forsøge at mindske den lugtgene mest muligt, men jeg synes også, det er at underkende hele det regelgrundlag, vi har i Danmark, og de lugtgrænser, vi har, hvis man kalder det hele Georg Gearløs og Anders And – det er man jo velkommen til, men det synes jeg da er en lidt ærgerlig tilgang.
Ole M. Nielsen (KRF), 2001-04-26:
Ja, jeg må jo spørge Venstres ordfører: Er det ikke korrekt, at det her handler om, at man skal foretage økonomiske, sociale og beskæftigelsesmæssige konsekvensvurderinger af miljømæssige tiltag, men man skal ikke foretage miljømæssige konsekvensvurderinger af økonomiske, sociale og beskæftigelsesmæssige tiltag?